นายภูวดล กล่าวว่า ส่วนกรณีที่พ.ต.ท.ทักษิณเปรียบเทียบกับพล.อ.เปรม ติณสูลานนท์ ว่า ตนเองถูกด่าถูกวิพากษ์วิจารณ์น้อยกว่า พล.อ.เปรมเป็นรัฐบาลในสมัยนั้นทำให้มีกำลังใจในการทำงานมากขึ้นนั้นตนมองว่า คนอย่างพล.อ.เปรมเคยโกง ทุจริต และรู้จักพอ ซึ่งในสมัยนั้นมีกระบวนการเรียกร้องจากประชาชน เพราะต้องการให้มีประชาธิปไตยเต็มใบ คือ นายกฯต้องมาจากการเลือกตั้ง ซึ่งพล.อ.เปรมเองก็ต้องการลงจากตำแหน่งหลายครั้งแต่ถูกขอร้องให้อยู่ในตำแหน่งต่อไป ดังนั้น อย่าไปเปรียบเทียบกันเพราะเปรียบเทียบกันไม่ได้ เพราะพล.อ.เปรมบุคคลที่ทุกคนสมควรไหว้นายพุทธิพงษ์ กล่าวว่า ขณะนี้การต่อสู้ทางการเมืองไม่ใช่เป็นการต่อสู้ระหว่างพรรคการเมืองกับพรรคการเมือง ซึ่งประชาชนที่ออกมาเคลื่อนไหวนั้นไม่ได้ต้องการล้มพรรคไทยรักไทยให้พรรคประชาธิปัตย์มาเป็นรัฐบาล แต่เป็นการต่อสู้ระหว่างประชาชนกับรัฐบาลที่โกง ดังนั้น พ.ต.ท.ทักษิณต้องเว้นวรรค แต่ต้องหยุดชีวิตทางการเมืองเป็นอย่างน้อย หรือออกจากทำเนียบรัฐบาล อย่างมากสุดแต่ต้องพ้นไปจากแผ่นดินไทย หรืออาจจะไม่มีชีวิตอยู่ ให้มีรัฐบาลเฉพาะกาลเพื่อปฏิรูปการเมือง ปฏิรูปสื่อ ซึ่งต้องเป็นคนกลางมาดำเนินการ ซึ่งรัฐบาลที่มาจากพรรคการเมืองทำไม่ได้ ตนยืนยันเสมอ ว่า หากจะเว้นวรรคตนรับไม่ได้นายพิเชียร กล่าวว่า เท่าที่ติดตามข่าวสารมาตลอดจะเห็นได้ว่า ประชาชนเกือบทุกกลุ่มไม่ต้องการให้พ.ต.ท.ทักษิณมาเมืองไทยเพราะหากกลับมาก็จะทำให้บ้านเมืองวุ่นวาย หรือหากจะกลับมาก็ต้องลงจากตำแหน่งทางการเมืองทั้งหมด หากดื้อดึงก็จะถูกขับไล่แต่ที่ดีที่สุดคือไม่กลับ ที่ผ่านมาประชาชนจำนวนมากที่ออกมาคัดค้านพ.ต.ท.ทักษิณซึ่งมีจำนวนมากกว่า พฤษภาทมิฬ แต่ไม่สามารถน็อคพ.ต.ท.ทักษิณให้ออกจากตำแหน่งได้ ซึ่งหากพ.ต.ท.ทักษิณเป็นนักประชาธิปไตยก็น่าจะลาออกไปแล้วเมื่อมีประชาชนออกมาไล่จำนวนมาก
กรณีที่พ.ต.ท.ทักษิณเทียบกับใคร 
พล.อ.เปรม ติณสูลานนท์